wannaphong/clean_thaiwikipedia huggingface dataset:
# ไทยลีก 3 ฤดูกาล 2562
ไทยลีก 3 ฤดูกาล 2562 หรือออมสินลีกโปร ฤดูกาล 2562 ตามชื่อผู้สนับสนุนคือ ธนาคารออมสิน เป็นการแข่งขันฟุตบอลไทยลีก 3 ที่จัดขึ้นในปี พ.ศ. 2562 ซึ่งเป็นการแข่งขันฟุตบอลในระดับที่ 3 ตามระบบพีระมิดลีกฟุตบอลไทย เป็นการแข่งขันฤดูกาลที่ 3 นับตั้งแต่ก่อตั้งลีกในปี พ.ศ. 2560 มีสโมสรเข้าร่วมการแข่งขันทั้งหมด 28 สโมสร โดยเป็นสโมสรที่ตกชั้นจากไทยลีก 2 ฤดูกาล 2561 จำนวน 2 สโมสร และสโมสรที่เลื่อนชั้นจากไทยลีก 4 ฤดูกาล 2561 จำนวน 3 สโมสร ทั้งหมด 28 สโมสรจะแบ่งออกเป็นสองโซนตามที่ตั้งทางภูมิศาสตร์ ได้แก่ตอนบนและตอนล่างโซนละ 14 สโมสร โดยในปีนี้ทางฝ่ายจัดการแข่งขันได้เพิ่มจำนวนสโมสรที่ตกชั้นลงไปแข่งขันในไทยลีก 4 ฤดูกาลถัดไปจากเดิมเป็น 4 สโมสร โดยแบ่งเป็นตอนบน 2 สโมสรและตอนล่าง 2 สโมสร

หลังจากที่สีหมอกถูกสมาคมฟุตบอลระงับสมาชิกภาพเนื่องจากค้างชำระค่าจ้างผู้เล่นและเจ้าหน้าที่สโมสรเป็นระยะเวลานาน ทำให้สีหมอกถูกตัดสิทธิ์การแข่งขัน ผลการแข่งขัน 5 นัดที่ผ่านมาทั้งหมดของสโมสรเป็นโมฆะ และเหลือสโมสรที่เข้าแข่งขันเพียง 27 สโมสร

ขอนแก่น ยูไนเต็ดและนครปฐม ยูไนเต็ดได้เลื่อนชั้นสู่ไทยลีก 2 หลังจากเลื่อนชั้นขึ้นมาจากไทยลีก 4 ในฤดูกาลที่แล้ว โดยทั้งสองสโมสรได้ตำแหน่งชนะเลิศตอนบนและตอนล่างตามลำดับ สโมสรที่สามที่เลื่อนชั้นสู่ไทยลีก 2 ได้แก่ แพร่ ยูไนเต็ดซึ่งชนะแกรนด์ อันดามัน ระนอง ยูไนเต็ดในรอบชิงอันดับที่ 3 ด้วยผลประตูรวม 1–0 ในขณะที่มีสโมสรที่ตกชั้นลงไปแข่งขันในไทยลีก 4 จำนวน 3 สโมสรได้แก่ ทหารบก สุราษฎร์ธานี และนาวิกโยธิน ยูเรก้า

อย่างไรก็ตาม หลังจากสโมสรฟุตบอลอาร์มี่ ยูไนเต็ดประกาศยุบสโมสร ทำให้แกรนด์ อันดามัน ระนอง ยูไนเต็ดเลื่อนชั้นขึ้นไปแข่งขันไทยลีก 2 เป็นทีมที่ 4

 การเปลี่ยนแปลงจากฤดูกาลที่ผ่านมา 
 สโมสรที่เข้ามาในไทยลีก 3 
 ตกชั้นจากไทยลีก 2 
 กระบี่
 อ่างทอง
 เลื่อนชั้นจากไทยลีก 4 
 นครปฐม ยูไนเต็ด
 ขอนแก่น ยูไนเต็ด
 มหาวิทยาลัยนอร์ทกรุงเทพ
 สโมสรที่ออกจากไทยลีก 3 
 เลื่อนชั้นสู่ไทยลีก 2 
 เจแอล เชียงใหม่ ยูไนเต็ด
 เอ็มโอเอฟ ศุลกากร ยูไนเต็ด
 อยุธยา ยูไนเต็ด
 ตกชั้นสู่ไทยลีก 4 
 กาฬสินธุ์
 เดฟโฟ
 สโมสรที่ย้ายโซน 
 สีหมอก – ย้ายจากตอนล่างไปตอนบน

 สโมสร 

สโมสรที่เข้าร่วมการแข่งขันในฤดูกาล 2562 มีทั้งหมด 28 สโมสร ได้แก่
 ตอนบน 

 กำแพงเพชร
 ขอนแก่น ยูไนเต็ด
 ฉะเชิงเทรา ไฮ-เทค
 เชียงราย ซิตี้
 นาวิกโยธิน ยูเรก้า
 บางกอก
 แพร่ ยูไนเต็ด

 เมืองกาญจน์ ยูไนเต็ด
 ลำพูน วอร์ริเออร์
 สระแก้ว
 สีหมอก
 อยุธยา
 อ่างทอง
 อุบลราชธานี

 ตอนล่าง 

 กระบี่
 แกรนด์ อันดามัน ระนอง ยูไนเต็ด
 จามจุรี ยูไนเต็ด
 ตรัง
 ทหารบก
 นครปฐม ยูไนเต็ด
 นครศรีฯ ยูไนเต็ด

 นรา ยูไนเต็ด
 บีทียู ส.บุญมีฤทธิ์ ยูไนเต็ด
 มหาวิทยาลัยเกษมบัณฑิต
 มหาวิทยาลัยนอร์ทกรุงเทพ
 ภูเก็ต ซิตี้
 ราชประชา
 สุราษฎร์ธานี

 ตารางคะแนน 
 ตอนบน 

 ตอนล่าง 

 รอบระดับประเทศ 
ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ ในขณะที่ทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ซึ่งทีมที่ได้อันดับที่ 3 จะได้สิทธิเลื่อนชั้นสู่ไทยลีก 2 ต่อจากทีมชนะเลิศทั้งสองโซน โดยการจับสลากประกบคู่มีขึ้นในวันที่ 3 กันยายน 2562 ที่ห้องประชุมชั้น 25 อาคารเฉลิมพระเกียรติ การกีฬาแห่งประเทศไทย

 รอบชิงชนะเลิศ 
คู่ชิงชนะเลิศในฤดูกาลนี้เป็นคู่เดียวกับคู่ชิงชนะเลิศไทยลีก 4 ฤดูกาล 2561 โดยในฤดูกาลที่แล้วนครปฐม ยูไนเต็ดเป็นฝ่ายชนะด้วยผลประตูรวม 5–4 อย่างไรก็ตาม ในฤดูกาลนี้ขอนแก่น ยูไนเต็ดกลับมาเอาชนะได้ด้วยผลประตูรวม 4–2

 รอบชิงอันดับที่ 3
# พายุเฮอริเคนไดแอน
พายุเฮอริเคนไดแอน  เป็นพายุเฮอริเคนในมหาสมุทรแอตแลนติกที่ค่าเสียหายมากที่สุดในเวลานั้น หนึ่งในสามของพายุเฮอริเคนที่โดนนอร์ทแคโรไลนาในช่วงฤดูพายุเฮอริเคนแอตแลนติก พ.ศ. 2498 เกิดขึ้นเมื่อวันที่ 7 สิงหาคมจากคลื่นเขตร้อนระหว่างเลสเซอร์แอนทิลลีสและกาบูเวร์ดี ไดแอนเริ่มย้ายไปทางตะวันตก-ตะวันตกเฉียงเหนือโดยมีการเปลี่ยนแปลงเล็กน้อยในความรุนแรง แต่เริ่มรุนแรงขึ้นอย่างรวดเร็วหลังจากหันไปทางเหนือ-ตะวันออกเฉียงเหนือ เมื่อวันที่ 12 สิงหาคม พายุเฮอริเคนถึงความเร็วลมสูงสุดที่ 105 ไมล์ต่อชั่วโมง (165 กม./ชม.) ทำให้เป็นพายุเฮอริเคนระดับ 2 และค่อยๆอ่อนแรงลงหลังจากเลี้ยวกลับไปทางทิศตะวันตก ไดแอนทำให้เกิดดินถล่มใกล้วิลมิงตันในรัฐนอร์ทแคโรไลนาในขณะเป็นพายุโซนร้อนที่รุนแรงในวันที่ 17 สิงหาคม ห้าวันหลังจากที่พายุเฮอริเคนคอนนี่เข้ามาใกล้บริเวณเดียวกัน ไดแอนลดความรุนแรงลงหลังจากที่ย้ายไปอยู่ในแผ่นดินที่จุดที่สำนักงานพยากรณ์อากาศแห่งสหรัฐระบุว่าจะมีภัยคุกคามต่อการทำลายล้างลดลง พายุหมุนไปทางทิศเหนือ-ตะวันออกเฉียงเหนือ และน้ำอุ่นจากมหาสมุทรแอตแลนติกช่วยให้เกิดฝนตกชุกในภาคตะวันออกเฉียงเหนือของสหรัฐอเมริกา เมื่อวันที่ 19 สิงหาคม ไดแอนก็เข้าไปในมหาสมุทรแอตแลนติกทางตะวันออกเฉียงใต้ของมหานครนิวยอร์ก แล้วกลายเป็นพายุหมุนนอกเขตร้อนในสองวันต่อมา และหายไปในวันที่ 23 สิงหาคม

thumb|left|แผนที่ทางเดินของพายุเฮอร์ริเคนไดแอนและสีตามมาตราเฮอร์ริเคนแซฟเฟอร์–ซิมป์สัน
หมวดหมู่:พายุหมุนเขตร้อนระดับ 2
หมวดหมู่:พายุหมุนเขตร้อน
หมวดหมู่:พายุเฮอริเคน
หมวดหมู่:ภัยธรรมชาติในปี พ.ศ. 2498
# จังหวัดอาร์ดาฮัน
อาร์ดาฮัน (;) เป็นจังหวัดทางภาคตะวันออกเฉียงเหนือของประเทศตุรกีซึ่งตั้งอยู่ตอนปลายสุดของประเทศ โดยมีพรมแดนติดกับประเทศจอร์เจียและประเทศอาร์มีเนีย
# เขตอีเจียน
เขตอีเจียน  เป็นหนึ่งในเขตภูมิศาสตร์ทั้งเจ็ดของตุรกี ซึ่งอยู่บริเวณภาคตะวันตกของประเทศ โดยด้านทิศตะวันตกติดกับทะเลอีเจียน ทิศเหนือติดกับเขตมาร์มารา ทิศตะวันออกติดกับเขตอานาโตเลียกลาง และทิศใต้ติดกับเขตเมดิเตอร์เรเนียน โดยเขตอีเจียนเป็นเขตภูมิศาสตร์ที่มีแนวชายฝั่งยาวที่สุดในเขตชายฝั่งทั้งสี่เขต
# กลุ่มภาษาชาด
กลุ่มภาษาชาด  เป็นแขนงย่อยของตระกูลภาษาแอโฟรเอชีแอติก พูดกันในหลายที่ในซาเฮล ประกอบด้วยภาษาต่าง ๆ 150 ภาษาที่พูดกันตอนภาคเหนือของไนจีเรีย, ตอนใต้ของไนเจอร์, ตอนใต้ของชาด, สาธารณรัฐแอฟริกากลาง, และตอนเหนือของแคเมอรูน ภาษากลุ่มชาดที่พูดกันมากที่สุดคือภาษาเฮาเซอ ซึ่งเป็นภาษากลางของส่วนมากของประเทศทางตะวันออกของแอฟริกาตะวันตก

 การแบ่งแขนง 
แบ่งเป็นสี่แขนงย่อยคือ:
 กลุ่มภาษาชาดตะวันตก
 กลุ่มภาษาบิอู-มันดาลา (ชาดกลาง)
 กลุ่มภาษาชาดตะวันออก
 กลุ่มภาษามาซา

thumb|left|700px|แขนงของภาษาชาด
# กลุ่มภาษามาซา
กลุ่มภาษามาซา  เป็นกลุ่มภาษาที่ประกอบด้วย 8 ภาษาและภาษาถิ่น (ตามการประมาณการ Ethnologue) ที่พูดในแอฟริกา เป็นส่วนหนึ่งของกลุ่มภาษาชาด

ภาษากลุ่มนี้มีผู้คนกว่า 650,000 คนในชาดและแคเมอรูน ทั้งสองภาษาหลักคือภาษามัสซา (Massa) และภาษามูเซย์ (Musey)

 แขนง 
แขนงของกลุ่มภาษามาซาเท่าที่มีรายชื่อใน Blench (2006) คือ:Blench, 2006. The Afro-Asiatic Languages: Classification and Reference List (ms)
เหนือ
ภาษามัสซา (Massa, Masana)
? ภาษาซูมายา (Zumaya, †)
มูเซย์-อาซูเมนา (Musey–Azumeina)
ภาษามูเซย์ (Musey, Banana)
ภาษาอาซูเมนา (Azumeina, Marba)
ใต้
ภาษาเมสเม (Mesmé)
Peve–Kaɗo
ภาษา Pévé
ภาษา Ngeté-Herdé
# จังหวัดอาร์ตวิน
อาร์ตวิน (ลัซและ) เป็นจังหวัดที่อยู่บริเวณแนวชายฝั่งทะเลดำ ทางภาคตะวันออกเฉียงเหนือของประเทศตุรกี และมีพรมแดนติดกับประเทศจอร์เจีย
# ภาษาซูมายา
ภาษาซูมายา  เป็นภาษาสูญแล้วในกลุ่มภาษาชาด คาดว่าอยู่ในกลุ่มย่อยมาซาShryock, A. (1997). The Classification of the Masa Group of Languages. Studies in African Linguistics, 26 (1), 31-33. เคยมีการพูดในแคเมอรูน มีคำอยู่บางคำที่ถูกบันทึกจากผู้พูดคนสุดท้าย

ปัจจุบันไม่มีผู้พูดที่รู้จัก คาดว่าผู้พูดภาษานี้ถูกแทนที่ด้วยภาษาฟูลา
# จังหวัดอัยดึน
อัยดึน  เป็นจังหวัดทางภาคตะวันตกเฉียงใต้ของประเทศตุรกี ตั้งอยู่ในภูมิภาคอีเจียน

อัางอิง

อัยดึน
# เสรีภาพนำทางชาวประชา
เสรีภาพนำทางชาวประชา  เป็นภาพวาดโดยเออแฌน เดอลาครัว เพื่อเป็นอนุสรณ์ของการปฏิวัติเดือนกรกฎาคมใน ค.ศ. 1830 ซึ่งล้มพระเจ้าชาร์ลที่ 10 แห่งฝรั่งเศส ภาพวาดนี้ใช้สีน้ำมันบนผ้าใบ แสดงสตรีคนหนึ่ง (ซึ่งเป็นบุคลาธิษฐานของแนวคิดเสรีภาพ) กำลังพาผู้คนเดินข้ามเครื่องกั้นและกองศพไปข้างหน้า โดยถือธงการปฏิวัติฝรั่งเศส (ซึ่งต่อมาจะกลายเป็นธงชาติฝรั่งเศส) ในมือข้างหนึ่งและปืนคาบศิลาในมืออีกข้างหนึ่ง ภาพนี้ถือเป็นภาพที่ดีที่สุดภาพหนึ่งของเดอลาครัว
# จังหวัดเวสเทิร์นเคป
จังหวัดเวสเทิร์นเคป (, ,) เป็นจังหวัดของแอฟริกาใต้ ตั้งอยู่ทางตะวันตกเฉียงใต้ของประเทศ เป็นจังหวัดที่ใหญ่เป็นอันดับสี่จากเก้าจังหวัดของแอฟริกาใต้ โดยมีพื้นที่  และมีประชากรมากที่สุดเป็นอันดับที่สาม โดยใน 2018 มีจำนวนประมาณ 6.6 ล้านคน โดยสองในสามของผู้ที่อยู่ในจังหวัดนี้อาศัยอยู่ในเคปทาวน์ ซึ่งเป็นเมืองหลวงของจังหวัด สร้างขึ้นในปี 1994 จากการแยกจากจังหวัดเคปเดิม Statistics South Africa, 2018. Mid- year population estimates. Available: http://www.statssa.gov.za/publications/P0302/P03022018.pdf
# โปเกมอน Let's Go! พิคาชู และ Let's Go! อีวุย
โปเกมอน เล็ตส์โกพิคาชู!และเล็ตส์โกอีวุย!  เป็นเกมภาคทำใหม่จากวิดีโอเกมโปเกมอนเยลโลว์ที่วางจำหน่ายใน พ.ศ. 2541 เกมภาคใหม่นี้พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายนินเท็นโดสวิตช์ทั่วโลกในวันที่ 16 พฤศจิกายน พ.ศ. 2561 ภาพนี้มีการเพิ่มตัวละครใหม่อีวุย และ สามารถเชื่อมต่อกับเกมโปเกมอน โก
# รูปปั้นแห่งเอกภาพ
รูปปั้นแห่งเอกภาพ  เป็นรูปปั้นขนาดใหญ่ของวัลลภ ภาอี ปเฏล (ค.ศ. 1875–1950) รัฐบุรุษและนักเรียกร้องเอกราชอินเดีย และเป็นรูปปั้นที่สูงที่สุดในโลก โดยมีความสูง 182 เมตร (597 ฟุต) หรือสองเท่าของอนุสาวรีย์เทพีเสรีภาพ ตั้งอยู่ในรัฐคุชราต ประเทศอินเดีย บนเกาะกลางแม่น้ำเกาะหนึ่ง หันหน้าสู่เขื่อนสรทารสโรวรซึ่งกั้นแม่น้ำนรรมทาในนิคมเกวฑิยา ห่างจากนครวโฑทราไปทางทิศตะวันออกเฉียงใต้ 100 กิโลเมตร (62 ไมล์)

โครงการรูปปั้นนี้ได้รับการประกาศเป็นครั้งแรกใน ค.ศ. 2010 ส่วนการก่อสร้างเริ่มขึ้นในเดือนตุลาคม ค.ศ. 2014 โดยบริษัทลาร์เซนแอนด์ทูโบรซึ่งทำสัญญาก่อสร้างมูลค่าราว 29,890 ล้านรูปี (420 ล้านดอลลาร์สหรัฐ) รูปปั้นได้รับการออกแบบโดยราม วันชี สุตาร ประติมากรชาวอินเดีย และทำพิธีเปิดโดยนเรนทระ โมที นายกรัฐมนตรีอินเดีย เมื่อวันที่ 31 ตุลาคม ค.ศ. 2018 ซึ่งเป็นวันครบรอบวันเกิด 143 ปีของปเฏล
# ยานสำรวจอวกาศ
ยานสำรวจอวกาศ  คือ ยานอวกาศหุ่นยนต์ที่ไม่โคจรรอบโลก แต่เดินทางในห้วงอวกาศ โดยอาจสำรวจบริเวณดวงจันทร์ โคจรรอบหรือลงบนพื้นผิวดาวอื่น หรือห้วงอวกาศอันตรดารา (interstellar space) เป็นต้น

แหล่งข้อมูลอื่น
 สำนักงานพัฒนาวิทยาศาสตร์และเทคโนโลยีแห่งชาติ (สวทช.)
# ปฏิบัติการลึททิช
ปฏิบัติการลึททิช เป็นรหัสนามที่มอบให้กับการโจมตีตอบโต้กลับของเยอรมันในช่วงยุทธการที่นอร์ม็องดี ซึ่งเกิดขึ้นบริเวณรอบตำแหน่งอเมริกันใกล้กับ Mortain  ตั้งแต่วันที่ 7 สิงหาคม ถึง 13 สิงหาคม ค.ศ. 1944 (ลึททิช เป็นชื่อภาษาเยอรมันจากเมืองลีแยฌในประเทศเบลเยียม, ที่เยอรมันได้รับชัยชนะในช่วงวันแรกของเดือนสิงหาคม ค.ศ. 1914 ในช่วงสงครามโลกครั้งที่หนึ่ง) การรุกครั้งนี้ยังได้ถูกเรียกอีกอย่างหนึ่งในประวัติศาสตร์อเมริกันและอังกฤษของยุทธการที่นอร์ม็องดีคือ การโจมตีตอบโต้กลับที่ Mortain

การโจมตีครั้งนี้เป็นคำสั่งของอดอล์ฟ ฮิตเลอร์ เพื่อทำลายชัยชนะที่เกิดขึ้นโดยกองทัพสหรัฐที่หนึ่งในช่วงปฏิบัติการคอบราและสัปดาห์ถัดมา และก็ได้เดินทางมาถึงชายฝั่งในภูมิภาค Avranches ที่ฐานทัพบนคาบสมุทรโคเตนทิน การตัดลิดรอนหน่วยทหารของกองทัพสหรัฐที่สามนำโดยนายพลแพ็ตตันซึ่งได้เข้ารุกไปในบริตทานีเพื่อเปิดท่าเรือน้ำตื้นทางตะวันตกของฝรั่งเศส 

กองกำลังโจมตีหลักของเยอรมันคือเหล่ายานเกราะที่ 47 กับหนึ่งและครึ่งของกองพลยานเกราะเอ็สเอ็ส และสองกองพลยานเกราะจากกองทัพบกเยอรมัน(แฮร์) แม้ว่าพวกเขาจะได้รับชัยชนะช่วงแรกกับการป้องกันของเหล่าทหารสหรัฐที่เจ็ด พวกเขาก็ต้องหยุดในไม่ช้าและฝ่ายสัมพันธมิตรก็ได้จัดการสร้างความเสียหายอย่างรุนแรงต่อกองกำลังโจมตี จนท้ายที่สุดก็ได้ทำลายรถถังเยอรมันจำนวนมากที่ได้เข้าร่วมการโจมตีครั้งนี้ แม้ว่าการสู้รบยังคงดำเนินต่อไปบริเวณรอบ Mortain เป็นเวลาหกวัน กองทัพอเมริกันได้ริเริ่มที่จะเอาคืนภายในวันของเปิดฉากของการโจมตีเยอรมัน

ในขณะที่ผู้บัญชาการเยอรมันได้กล่าวเตือนฮิตเลอร์อย่างไร้ผล มีโอกาสน้อยที่จะโจมตีได้อย่างสำเร็จ และการให้ความสนใจของกองกำลังสำรองยานเกราะที่อยู่สุดทางด้านตะวันตกของแนวหน้าในนอร์มังดีในไม่ช้าก็ได้นำไปสู่ความหายนะ ขณะที่พวกเขากำลังจู่โจมด้านข้างไปทางใต้และแนวหน้าไปทางตะวันออกของพวกเขาได้พังทะลายลง ได้ส่งผลทำให้ทหารเยอรมันจำนวนมากในนอร์ม็องดีถูกติดกับในวงล้อมฟาเลส์
# โซยุซ เอ็มเอส-09
โซยุซ เอ็มเอส-09 เป็นโครงการอวกาศของโซยุซที่เริ่มขึ้นเมื่อวันที่ 6 มิถุนายน พ.ศ. 2561 โดยเป็นการส่งนักบินอวกาศ 3 คนจากโครงการเอ็กแพรนชัน 57 ไปสู่สถานีอวกาศนานาชาติ เอ็มเอส-09 เป็นโครงการอวกาศโซยุซครั้งที่ 138 ลูกเรือในภารกิจนี้เป็นผู้บัญชาการของรัสเซีย และวิศวกรชาวเยอรมัน และอเมริกา

ในคืนวันที่ 29 สิงหาคม พ.ศ. 2561 มีการรั่วไหลของอากาศจากการตรวจโดยภาคพื้น ในเบื้งต้นคาดว่าน่าจะเป็นการกระทบของไมโคร มีโทรเดียน ส่งผลให้เกิดข่องว่างขนาด 2 มิลลิเมตร ในมอดูลโครงแบบอิเล็กตรอนของเอ็มเอส-09 ลูกเรือชาวรัสเซียใช้เทปแคปทันอุดรอยรั่วก่อนที่จะค่อยซ่อมแซมให้สมบูรณ์แบบ ต่อมาได้มีการซ่อมแซมแบบสมบูรณ์โดยมีการใช้กาวอีพ็อกซี่อุดรอยรั่วจนสำเร็จในวันที่ 31 สิงหาคม พ.ศ. 2561 เมื่อวันที่ 4 กันยายน พ.ศ. 2561 มีการพบหลุมถูกเจาะในตัวยาน แต่ไม่รู้ว่าโดยเจตนาหรือเป็นเหตุสุดวิสัย

หลังจากที่โซยุซ เอ็มเอส-10 ไม่สามรถเข้าสูวงโคจรได้ ทำให้ลูกเรือของเอ็มเอส-09 จำเป็นต้องเลื่อนการกลับสู่โลกไปเป็นวันที่ 20 ธันวาคม พ.ศ. 2561 จากเดิมที่มีการกำหนดในเดือนตุลาคม
# โปเกมอน เดอะมูฟวี่ ตอน เดโอคิซิส ปะทะ เร็คคูซ่า
โปเกมอน เดอะมูฟวี่ ตอน เดโอคิซิส ปะทะ เร็คคูซ่า   เป็นภาพยนตร์โปเกมอนเดอะมูฟวี่ที่ 7 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 17 กรกฎาคม พ.ศ. 2547

 เรื่องย่อ 
ซาโตชิ และเพื่อนๆ เดินทางมาถึงเมืองรารูส ซึ่งเป็นเมืองสุดไฮเทคซึ่งเป้าหมายของพวกเขาคือ แบทเทิ้ลทาวเวอร์ สนามประลองโปเกมอน และที่นี่พวกเขาได้พบกับ ดร.รอนโด้ ผู้ทำการทดลองการคืนชีพของเดโอคิซิสซึ่งถูกเร็คคูซ่าฆ่าตายเมื่อหลายปีก่อน และวันนี้เร็คคูซ่าได้ปรากฏตัวขึ้นอีกครั้งในเมืองนี้ เพื่อตามล่าเดโอคิซิสที่กำลังจะคืนชีพอีกครั้ง การต่อสู้ระหว่างพวกมันจะดุเดือดเพียงใด และใครจะเป็นผู้ชนะ

 ตัวละคร 

 เพลงประกอบ
# โซยุซ เอ็มเอส-08
โซยุซ เอ็มเอส-08 เป็นโครงการอวกาศของโซยุซที่เริ่มต้นขึ้นเมื่อวันที่ 21 มีนาคม พ.ศ. 2561 โดยเป็นการส่งลูกเรือ 3 คนจากโครงการเอ็กแพรนชัน 55 ไปสู่สถานีอวกาศนานาชาติ เอ็มเอส-08 เป็นโครงการอวกาศครั้งที่ 137 โดยมีผู้บัญชาการเป็นชาวรัสเซีย และวิศวกรชาวอเมริกา 2 คน

ลูกเรือได้กลับมายังบนโลกเมื่อวันที่ 4 ตุลาคม พ.ศ. 2561

ลูกเรือ

 ขากลับ 
อ้างอิง:https://ria.ru/science/20180305/1515791721.html
# โซยุซ เอ็มเอส-07
โซยุซ เอ็มเอส-07 เป็นโครงการอวกาศของโซยุซที่เปิดตัวขึ้นเมื่อวันที่ 17 ธันวาคม พ.ศ. 2560 เวลา 07:21 นาฬิกา ตามเวลาสากลเชิงพิกัด  โดยเป็นการส่งลูกเรือ 3 คนจากโครงการเอ็กแพรนชัน 54 ไปที่สถานีอวกาศนานาชาติ เอ็มเอส-07 เป็นโครงการอวกาศโซยุซครั้งที่ 136 โดยมีผู้บัญชาการเป็นชาวรัสเซีย, แพทย์ชาวญี่ปุ่น และวิศวกรชาวอเมริกา.

 ลูกเรือ 

ขากลับ
# กองกำลังภาคพื้นอุซเบกิสถาน
กองกำลังภาคพื้นอุซเบกิจสถาน  เป็นส่วนหนึ่งของกำลังภาคพื้นในกองทัพอุซเบกิจสถาน กองกำลังก่อตั้งขึ้นในช่วงที่สหภาพโซเวียตล่มสลาย ใน ค.ศ. 1991 โดยใช้กองกำลังเดิมที่สหภาพโซเวียตเคยก่อตั้งไว้ในพื้นที่ประเทศอุซเบกิจสถาน ในปี ค.ศ. 2006 กองกำลังมีบุคลากรประจำตำแหน่ง 40,000 คน โดยใช้อุปกรณ์เก่าที่เป็นสิ่งสืบทอดของสหภาพโซเวียต เพราะรัฐบาลอุซเบกิจสถานไม่ได้ให้ความสำคัญกับอุปกรณ์ที่ทันสมัยมาก

 โครงสร้าง 

 ยุทธภัณฑ์ 
+ อุปกรณ์ในปัจจุบันชื่อภาพต้นกำเนิดประเภทในประจำการปืนทั่วไป AK-47  สหภาพโซเวียต  ปืนเล็กยาวจู่โจม  AKM thumbnail สหภาพโซเวียต  ปืนเล็กยาวจู่โจม  AK-74 thumbnail สหภาพโซเวียต  ปืนเล็กยาวจู่โจม  RPK thumbnail สหภาพโซเวียต  ปืนกลเบาของหมู่  PKM thumbnail สหภาพโซเวียต  ปืนกลวัตถุประสงค์ทั่วไป  ดรากูนอฟ thumbnail สหภาพโซเวียต  ปืนไรเฟิลสำหรับพลแม่นปืนเครื่องยิงลูกระเบิด RPG-7 thumbnail สหภาพโซเวียต  เครื่องยิงลูกระเบิดชนิดขับเคลื่อนรถถัง T-80 thumbnail สหภาพโซเวียต  รถถังหลัก  80 T-72  
thumbnail
  สหภาพโซเวียต  รถถังหลัก  70[↑ The International Institute For Strategic Studies IISS The Military Balance 2010. — Nuffield Press, 2010. — С. 373. — .] T-64  
thumbnail
  สหภาพโซเวียต  รถถังหลัก  100 T-62  
thumbnail
  สหภาพโซเวียต  รถถังหลัก  170 T-54  
thumbnail
  สหภาพโซเวียต  รถถังหลัก  80พาหนะต่อต้านเหล่าทหารราบ BMP-1  
thumbnail
  สหภาพโซเวียต  พาหนะยิงเหล่าทหารราบ  180 BMP-2  
thumbnail
  สหภาพโซเวียต  พาหนะยิงเหล่าทหารราบ  270 BMD-1  
thumbnail
  สหภาพโซเวียต  พาหนะยิงเหล่าทหารราบ  120 BMD-2  
thumbnail
  Russia  พาหนะยิงเหล่าทหารราบ  9 M-ATV  
thumbnail
  United States  พาหนะยิงเหล่าทหารราบ  308  the-military-balance-2016 —Пентагон завершит поставки Узбекистану бронетехники в ближайшее время  — 12news.uz, 15.06.2015 รถลำเลียงพล BTR-60  
thumbnail
  สหภาพโซเวียต  รถหุ้มเกราะลำเลียงพล  24 BTR-70  
thumbnail
  สหภาพโซเวียต  รถหุ้มเกราะลำเลียงพล  25 BTR-80  
thumbnail
  สหภาพโซเวียต  รถหุ้มเกราะลำเลียงพล  210 BTR-D  
thumbnail
  สหภาพโซเวียต  รถหุ้มเกราะลำเลียงพล  50 BRM-1K  
thumbnail
  สหภาพโซเวียต  รถหุ้มเกราะลำเลียงพล  6 BRDM-2  
thumbnail
  สหภาพโซเวียต  รถหุ้มเกราะลำเลียงพล  13จรวดปืนใหญ่ BM-21 Grad  
thumbnail
  สหภาพโซเวียต  ปืนใหญ่ยิงจรวดชนิด 122มม.  50 BM-27 Uragan  
thumbnail
  สหภาพโซเวียต  ปืนใหญ่ยิงจรวดชนิด 220มม.  48ระบบขีปนาวุธทิ้งตัวทางยุทธวิธี  Tochka  
thumbnail
  สหภาพโซเวียต  ขีปนาวุธทิ้งตัวทางยุทธวิธี   5 HQ-9  
thumbnail
  จีน Tactical ballistic missile  1 thediplomat.comปืนใหญ่อัตตาจร  2S1 Gvozdika  
thumbnail
  สหภาพโซเวียต  122mm Self-Propelled Howitzer  18 2S9 Nona  
thumbnail
  สหภาพโซเวียต  Self-Propelled 120 mm Mortar  54 2S5 Giatsint-S  
thumbnail
  สหภาพโซเวียต  152mm Self-Propelled Howitze  17 2S7 Pion  
thumbnail
  สหภาพโซเวียต  203mm Self-Propelled Howitzer  48
# ซาบัง
ซาบัง  เป็นนครที่ประกอบด้วยเกาะใหญ่ (เกาะเวะฮ์) และเกาะเล็ก ๆ อีกหลายเกาะนอกชายฝั่งทางทิศเหนือของเกาะสุมาตรา หมู่เกาะเหล่านี้ได้รวมกันเป็นนครในจังหวัดอาเจะฮ์ ประเทศอินโดนีเซีย ศูนย์กลางการปกครองตั้งอยู่บนเกาะเวะฮ์ 17 กม. ทางเหนือของบันดาอาเจะฮ์ นครครอบคลุมพื้นที่ 153 ตร.กม. และจากการสำรวจสำมะโนประชากรปี ค.ศ. 2010 มีประชากร 30,653 คน จากการประมาณการณ์ในเดือนมกราคม 2014 มีประชากร 32,271 คน ซาบังยังเป็นเมืองทางเหนือสุด และตะวันตกสุดของประเทศอินโดนีเซีย

เมื่อญีปุ่นเข้าครอบครองเกาะนี้ได้ก่อสร้างหลุมหลบภัย ป้อมและปืนใหญ่จำนวนมาก ยังคงสามารถพบส่วนที่หลงเหลือได้อยู่ แม้ว่าบางแห่งจะนำมาดัดแปลงหรือรื้อถอนไปเสียส่วนใหญ่ วันที่ 6 พฤษภาคม ค.ศ. 1943 เรือดำน้ำของกองทัพเรือจักรวรรดิญี่ปุ่น ไอ-29 ได้ปฏิบัติภารกิจยานากินำผู้นำอินเดีย สุภาษ จันทระ โพสและอาบิด ฮะซัน (Abid Hasan) ขึ้นฝั่งที่เมืองซาบัง บนเกาะเวะฮ์ แทนเกาะปีนัง เพื่อหลีกเลี่ยงการสืบค้นของสปายชาวอังกฤษ

 เกาะ 
 เกาะเกละฮ์  (0.186 กม²)
 เกาะรนโด (0.650 กม²)
 เกาะรูบียะฮ์ (0.357 กม²)
 เกาะเซอลาโก (0.055 กม²)
 เกาะเวะฮ์ (121 กม²)
# วินาศกรรมโดยรัฐ
วินาศกรรมโดยรัฐ  หมายถึงการก่อการร้ายหรือความรุนแรงที่กระทำโดยรัฐเพื่อประทุษต่อศัตรูต่างชาติหรือต่อประชาชนของตนเองSelden & So, 2003: p. 4.Martin, 2006: p. 111. 

สารานุกรมบริตานิกาได้นิยามคำว่า terrorism อย่างพื้นๆไว้ว่า "การใช้ความรุนแรงอย่างเป็นระบบแบบแผนเพื่อก่อให้เกิดภาวะความตื่นกลัวในหมู่มวลชนเพื่อหวังผลทางการเมืองประการหนึ่งเป็นพิเศษ"ต้นฉบับ: "the systematic use of violence to create a general climate of fear in a population and thereby to bring about a particular political objective" และยังระบุอีกว่า "การเกิดขึ้นของภัยร้าย หรือที่มักเรียกว่าภัยร้ายที่ก่อหรือสนับสนุนโดยรัฐนั้น เกิดจากการอำนวยโดยรัฐบาล หรือบ่อยครั้งโดยคณะบุคคลในรัฐบาล เพื่อประทุษต่อประชาชนของรัฐบาล, ต่อคณะบุคคลในรัฐบาล หรือต่อกลุ่มคนหรือรัฐบาลต่างชาติ"

รุธ เจ เบลคคะลีย์ (Ruth J Blakeley) ศาสตราจารย์ด้านรัฐศาสตร์และความสัมพันธ์ระหว่างประเทศของมหาวิทยาลัยเชฟฟีลด์ ได้วิพากษ์รัฐบาลสหรัฐที่มีส่วนสนับสนุนและเปิดทางให้เกิดวินาศกรรมโดยรัฐไว้ว่า "เป็นการที่รัฐกล่าวหาว่าร้ายอย่างมิชอบต่อบุคคลพวกหนึ่งโดยอ้างหน้าที่ในการปกป้องประชาชน เพื่อทำให้ประชาชนเป้าหมายค่อยๆเกิดความตื่นกลัวต่อบุคคลพวกนั้น"  Blakeley, Ruth (2009). State Terrorism and Neoliberalism: The North in the South. Routledge. pp. 21, 22 & 23  อย่างเช่นในยุคสงครามเย็น สหรัฐเป็นผู้นำในการต่อต้านคอมมิวนิสต์ มีประชาชนที่ถูกรัฐบาลของตน(ที่มีสหรัฐหนุนหลัง)กล่าวหาว่าเป็นคอมมิวนิสต์หลายล้านคนทั่วโลก เหยื่อเหล่านี้ต้องประสบกับการถูกข่มขู่ คุกคาม ทรมาน หรือแม้แต่ถูกสังหาร
# วรมาศ ศรีวัฒนประภา
วรมาศ ศรีวัฒนประภา (สกุลเดิม: รักศรีอักษร) เป็นนักธุรกิจชาวไทยเป็นกรรมการบริหารสโมสรเลสเตอร์ชิตี้ บุตรสาวคนโตของทายาทเจ้าของธุรกิจร้านค้าปลอดภาษีอากรรายใหญ่ที่สุดในประเทศไทยกรณีศึกษาร้านค้าปลอดภาษีอากรในไทย (ตอนจบ): เปรียบเทียบ “โครงสร้าง-ผลตอบแทน” สัมปทานดิวตี้ฟรีโลกกับของไทย ดำรงตำแหน่งรองประธานเจ้าหน้าที่บริหาร กลุ่มบริษัทคิง เพาเวอร์Kingpowerแฟนเลสเตอร์ฯ สุดอาลัยยก ‘เสี่ยวิชัย’ เป็นเจ้าของที่ดีที่สุดในลีกอังกฤษCRASH HORROR Who is Voramas Srivaddhanaprabha? Leicester City owner’s daughter – was she in the helicopter crash which killed five? นอกจากนี้ วรมาศยังดำรงตำแหน่งกรรมการบริหารสโมสรฟุตบอลเลสเตอร์ซิตี้ ในประเทศอังกฤษ ตั้งแต่ปี พ.ศ. 2553–2561'วรมาศ ศรีวัฒนประภา'รองประธาน คิง เพาเวอร์ ซื้อหุ้นบล.บียอนด์ 5.23 %Vichai Srivaddhanaprabha: Ex-Leicester boss pays tribute to Foxes owner และดำรงตำแหน่งกรรมการบริหารสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม

 ประวัติ 
วรมาศ ศรีวัฒนประภา (ชื่อเล่น: รัก)ไฮโซหมื่นล้าน รู้จัก 'รัก' วรมาศ ทายาทคิงเพาเวอร์ที่กำลังจะแต่งงาน เป็นบุตรสาวคนโตของนายวิชัย ศรีวัฒนประภา (ชื่อเดิม: วิชัย รักศรีอักษร, บิดา) กับนางเอมอร ศรีวัฒนประภา (สกุลเดิมก่อนสมรส: บุญขันธ์, มารดา) ชีวิตครอบครัววรมาศ ศรีวัฒนประภา มีพี่น้องรวมทั้งหมด 3 คนประวัติ วิชัย รักศรีอักษร จากไทยรัฐ คือ นางสาว วรมาศ ศรีวัฒนประภา (ชื่อเล่น: รัก) พี่สาวคนโตอลังสุดแห่งปี แต่งลูกสาว 'คิง เพาเวอร์' จัดใหญ่ เนรมิตสวนมีม้าเดินในงาน, นายอภิเชษฐ์ ศรีวัฒนประภา (ชื่อเล่น: ต้อล) น้องชาย ลำดับที่ 1, นางสาวอรุณรุ่ง ศรีวัฒนประภา (ชื่อเล่น: รุ่ง) น้องสาว และ นายอัยยวัฒน์ ศรีวัฒนประภา (ชื่อเล่น: ต๊อบ) น้องชาย ลำดับที่ 2 วรมาศ สมรสกับ "รวิธนดล อิทธิระวิวงศ์" ที่โรงแรมพูลแมน คิงเพาเวอร์ กรุงเทพฯ วรมาศ มีบุตรสาวคนแรก เมื่อวันที่ 24 กันยายน พ.ศ. 2561 โดยตั้งชื่อเล่นให้ว่า "เลิฟ" ซึ่งเป็นชื่อตามการทับศัพท์ คำว่า "Love" ในการทับศัพท์ภาษาไทย“หลานเลิฟของคุณตา”

วรมาศเปลี่ยนนามสกุลตามผู้เป็นบิดา วิชัย ศรีวัฒนประภา ชื่อสกุล "ศรีวัฒนประภา" มาจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อสกุล "ศรีวัฒนประภา" ให้เมื่อวันที่ 21 พ.ย. พ.ศ. 2555 เพื่อเป็นสิริมงคลแก่วงศ์ตระกูลเผยนามสกุลเก่า เจ้าสัววิชัย ก่อนได้รับพระราชทานชื่อสกุล จากในหลวงรัชกาลที่ 9

ในปี พ.ศ. 2559  วรมาศและครอบครัวศรีวัฒนประภา ประกอบด้วย วิชัย ศรีวัฒนประภา, อัยยวัฒน์ ศรีวัฒนประภา และผู้ร่วมลงทุนได้ลงทุน ซื้อหุ้นบริษัท เอเชีย เอวิเอชั่น จำกัด (มหาชน) ได้เสนอซื้อหุ้นสามัญทั้งหมดของกิจการจากผู้ถือหุ้นทั้งหลายจำนวน 2,918,411,714 หุ้น ซึ่งคิด เป็นร้อยละ 60.17 ของจำนวนหุ้นที่ออกและชำระแล้วของกิจการ โดยเสนอซื้อ 23 มิถุนายน พ.ศ. 2559

 การศึกษา 
การศึกษาของวรมาศ มีรายละเอียดดังนี้
 บริหารธุรกิจมหาบัณฑิต สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
 ปริญญาโท London College of Fashion MA Fashion Accessoriesเหตุเฮลิคอปเตอร์วิชัย ศรีวัฒนประภา ตกข้างสนามเลสเตอร์ ซิตี้
 ปริญญาตรี Central St Martins College of Art & Design

 การทำงาน 

พ.ศ. 2553 – ปัจจุบัน รองกรรมการผู้อำนวยการสายงานการตลาด กลุ่มบริษัท คิง เพาเวอร์
พ.ศ. 2550 – 2553 ในตำแหน่ง Corporate Creative Development Manager
พ.ศ. 2549 – 2550 ในตำแหน่ง Business Affairs Managerกรรมการผู้อำนวยการสายงานการตลาด กลุ่มบริษัท คิง เพาเวอร์

 เครื่องราชอิสริยาภรณ์ 
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์, เล่ม ๑๓๘ ตอนที่ ๓ ข หน้า ๓, ๑ กุมภาพันธ์ ๒๕๖๔
# สมเด็จพระสังฆราช วัดสวรรคเจดีย์
สมเด็จพระสังฆราช วัดสวรรคเจดีย์ เป็นสมเด็จพระสังฆราชไทยพระองค์สุดท้ายแห่งกรุงศรีอยุธยา สถิต ณ วัดสวรรคเจดีย์

ประวัติ
ในพระราชพงศาวดาร ฉบับพระราชหัตถเลขา เล่ม 2 หน้า 146กรมศิลปากร. (๒๕๕๑). โบราณสถานในจังหวัดพระนครศรีอยุธยา เล่ม ๒. กรุงเทพฯ:  จี เอ เมริท.   กล่าวไว้ว่า

“ในกรุงเทพมหานครในเดือน ๘ นั้น สมเด็จพระสังฆราช วัดพระศรีรัตนมหาธาตุ นั้นอาพาธลงดับสูญ ทรงพระกรุณาให้แต่งศพใส่พระโกศไว้ จึงโปรดให้เลื่อนพระเทพมุนี วัดกุฎีดาว ซึ่งเข้ามาอยู่ ณ วัดสวรรคเจดีย์นั้นขึ้นเป็นสมเด็จพระสังฆราช อยู่ได้หกเจ็ดเดือนก็อาพาธดับสูญลงอีก โปรดให้ใส่พระโกศไว้เป็นสองพระโกศ ยังมิได้ปลงพระศพทั้งสองศพด้วยศึกยังติดพระนครอยู่” 

สำหรับเหตุผลที่ทรงสถาปนาพระเทพมุนี วัดกุฎีดาว เป็นสมเด็จพระสังฆราชนั้น น่าจะเป็นเพราะพระเทพมุนีเป็นพระราชาคณะชั้นผู้ใหญ่เป็นที่เคารพนับถือของพระบรมวงศานุวงศ์ ที่สำคัญคือมีคุณูปการต่อกรุงศรีอยุธยาและมีอายุกาลมากที่สุดในหมู่พระราชาคณะ ดังความ กรมศิลปากร. (๒๕๔๘). พระราชพงศาวดาร ฉบับพระราชหัตถเลขา เล่ม ๒. พิมพ์ครั้งที่ ๑๐. นครปฐม: นครปฐมการพิมพ์.ในพระราชพงศาวดาร ฉบับพระราชหัตถเลขา เล่ม 2 หน้า 125-126 กล่าวไว้ว่า

“ในเพลาเย็นวันนั้น พระราชาคณะห้ารูป คือ พระธรรมโคดม วัดธรรมิกราชหนึ่ง พระธรรมเจดีย์ วัดสวนหลวงศพสวรรค์หนึ่ง พระพุทธโฆษาจารย์ วัดพุทไธสวรรย์หนึ่ง พระเทพมุนี วัดกุฎีดาวหนึ่ง พระเทพกระวี วัดรามาวาสหนึ่ง แต่พระเทพมุนีนั้นมีวัสสามากกว่าทั้งนั้น เข้ามาพร้อมกันอยู่ ณ ทิมสงฆ์ ครั้งเพลาประมาณ  ทุ่มเศษ จึงมีพระราชบัณฑูรให้มานิมนต์เข้าไป ณ พระตำหนักสวนกระต่าย ตรัสอาราธนาพระราชาคณะทั้งห้ารูป     มีพระเทพมุนีเป็นประธาน ให้ไปว่ากล่าวเล้าโลมเจ้าสามกรมให้มาสมัครสมานสโมสรสามัคคีรสด้วยกันตามพระราชโอวาทตรัสสั่งไว้ และพระราชาคณะทั้งห้าไปเจรจาถึงสองกลับ จนเพลาดึกสามยามเศษจะใกล้รุ่ง เจ้าสามกรมจึงมาเฝ้ากระทำสัตย์ถวายทั้งสามพระองค์” 

นอกจากนี้ หนังสือโบราณสถานในจังหวัดพระนครศรีอยุธยา เล่ม 2 หน้า 434 กล่าวไว้ว่า 

“วัดสวรรคเจดีย์ต้องเป็นวัดในพระนคร เมื่อตรวจดูรายชื่อวัดที่ใกล้เคียงกันก็มี วัดสวนหลวง วัดสบสวรรค์หรือวันสวนหลวงสบสวรรค์ วัดสุวรรณาวาส และวัดสุวรรณเจดีย์ วัดสุดท้ายนี้ใกล้เคียงกันมากอยู่หลังวัดราชบูรณะ มีเจดีย์ทรงระฆังองค์ใหญ่ที่เป็นประธาน วัดอาจจะเป็นวัดนี้ก็ได้” 

ดังนั้น จึงสันนิฐานว่า วัดสุวรรณเจดีย์ที่ตั้งอยู่ในมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรีนี้น่าจะเป็นวัดเดียวกันกับวัดสวรรคเจดีย์ ซึ่งเคยเป็นพระอารามอันเป็นที่สถิตของสมเด็จพระสังฆราช และน่าจะเป็นสมเด็จพระสังฆราชพระองค์สุดท้ายแห่งกรุงศรีอยุธยา เพราะภายหลังพระเทพมุนี วัดกุฎีดาว มรณภาพราว 2-3 เดือนจึงเกิดการเสียกรุงศรีอยุธยาครั้งที่สอง (พระเทพมุนี มรณภาพราวเดือน 2-3 ปีกุน พ.ศ. 2310 กรุงศรีอยุธยาเสียแก่พม่า ในวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310)